  Майя Бывальцева Удмуртиын туэ 7 сюрслэсь трос адями огъя кун экзаменъёсы пыриськиз. Со сярысь ивортэ элькунысь дышетонъя но тодосъя министерстволэн пресс-службаез. Удысэтын пусъё, экзаменъёс тырмымтэостэк но чаклам радлыкъя ортчизы шуыса. 2-тӥ пӧсьтолэзе берпуметӥ экзаменъёс радъямын вал валтӥсь нуналъёсы экзаменэ лыктыны быгатымтэ но ӟуч кылъя яке математикая «кык» басьтэм муртъёс. Соослы йылпумъянъёс 17-тӥ пӧсьтолэзе шараямын луозы. Берпуметӥ апелляциосты 20-тӥ пӧсьтолэзе эскерозы. 2018-тӥ арын огъя кун экзаменъёс куарусёнэ но чакламын, соос 4-15 куарусёнэ ортчозы. Отчы экзаменъёсты валтӥсь нуналъёсы сётымтэос пыриськыны, озьы ик кылэсь ӧжыт «кыкъёс» басьтэмъёс экзаменэз выльысь сётыны быгатозы. Тодэ вайытом, укмысэтӥ классэз быдтӥсьёс понна йылпумъян кун аттестацие 15 сюрс пиналъёс пыриськизы.   Тегъёс: Дышетон Ижкар Удмуртия экзамен Дышетонъянотодосъяминистерство  